На основу члана 4. и 6. Правилника о избору програма и пројеката од јавног интереса за младе који се финансирају средствима из буџета града Шапца («Сл. лист града Шапца», бр. 13/2021), начелник Градске управе града Шапца, дана 16.03.2023. године, расписује

**КОНКУРС**

 **ЗА ИЗБОР ПРОГРАМА И ПРОЈЕКАТА ОД ЈАВНОГ ИНТЕРЕСА ЗА МЛАДЕ**

**КОЈИ СЕ ФИНАНСИРАЈУ СРЕДСТВИМА ИЗ БУЏЕТА ГРАДА ШАПЦА**

**У 2023. ГОДИНИ**

**I**

 Програми и пројекти од јавног интереса за младе на територији града Шапца, који се финансирају овим Конкурсом, у 2023. години, реализацију се из следећих области:

1. запошљивост и запосленост младих жена и мушкараца
2. квалитет и могућност за стицање квалификација и развој компетенција и иновативност младих
3. активно учешће младих жена
4. здравље и благостање младих жена и мушкараца
5. услови за развијање безбедносне културе младих
6. подршка друштвеном укључивању младих из осетљивих друштвених група
7. мобилност, обим међународне сарадње младих
8. систем информисања младих и знање о младима
9. коришћење и учешће младих у креирању културних садржаја.

 **II**

Право учешћа на конкурсу имају удружења грађана која су уписана у регистар надлежног органа најмање годину дана пре расписивања јавног конкурса.

Програми и пројекти, реализују се на територији града Шапца.

**III**

 Пријаве за учешће на конкурсу, заинтересована удружења грађана подносе у року од 20 дана од дана објављивања јавног конкурса.

 Удружење грађана може поднети највише две пријаве на конкурс.

Прогами и пројекти, реализују се на територији града Шапца.

**IV**

 Програми и пројекти од јавног интереса за младе на територији града Шапца, који се финансирају овим Конкурсом, за 2023. годину, износе 2.500.000,00 динара, а обезбеђена су буџетом града Шапца за 2023. годину.

 **V**

Пријаве се подносе Комисији за избор програма и пројеката од јавног интереса за младе на територији града Шапца, на посебном обрасцу (доступан на сајту града Шапца или се преузима у Канцеларији за младе града Шапца, ул. Господар Јевремова 12)**.**

Уз пријавни образац доставити и:

- фотокопију оснивачког акта (Статута), у коме је утврђено да се циљеви удружења односно фондације оправдавају у области у којој се пројекат реализује,

- споразум о партнерству (уколико постоје партнери на пројекту),

- податке о стручним капацитетима подносиоца захтева односно реализатора пројекта,

- другу потребну докуменацију од значаја за реализацију пројекта.

Пријаве на конкурс предају се на јединственом шалтеру Градске управе града Шапца или достављају препорученом поштом на адресу:

**Градска управа града Шапца, Господар Јевремова бр. 6, 15000 Шабац**

Са назнаком: Јавни конкурс за избор програма и пројекатаод јавног интереса за младе који се финансирају средствима из буџета града Шапца у 2023. години.

За додатне информације, контакт особа: Мирјана Јањић, координаторка Канцеларије за младе града Шапца, Господар Јевремова бр.12 или на телефон 015/314-031 и 064-876-2-751, сваког радног дана од 7:30 до 15:30 часова.

Непотпуне и неблаговремене пријаве, неће се разматрати.

Конкурсни материjал се не враћа.

**VI**

Подносилац програма и пројекта се обавезује да исти реализује најкасније до 31.12.2023. године и да наративни и финансијски извештај о реализацији пројекта достави Градској управи града Шапца, најкасније до 15.01.2024. године (у супротном, има обавезу повраћаја средстава Градској управи, увећан за износ законске затезне камате).

**V****II**

Критеријуми на основу којих ће се оцењивати пројекти пријављени на јавни конкурс су:

1.Усклађеност програма /пројекта са областима утврђеним конкурсом

2.Квалитет и садржајна иновативност програма/пројекта.

3.Стручни капацитети потребни за реализацију програма/пројекта

4.Финансијски план програма/пројекта

5.Степен утицаја програма /пројекта на квалитет живота младих

6. Одрживост пројекта и после финансирања.

**НАЧЕЛНИК ГРАДСКЕ УПРАВЕ**

**БРОЈ : 111-00-179/2022-16**

 **НАЧЕЛНИК**

**ГРАДСКЕ УПРАВЕ \_\_\_\_\_\_\_\_\_\_\_\_\_\_\_\_\_\_**

**Александар Јовановић**